wickkiey/tamil-wikipedia-markdown huggingface dataset:
# ரோமன்சு (திரைப்படம்)


## கதை
இரு சிறைக் கைதிகள் தமிழக கேரள எல்லையில் ஒரு ஊருக்குச் செல்கின்றனர். அங்கே இருந்த மக்கள் இவர்களை தாங்கள் எதிர்பார்த்துக் காத்திருந்த ரோமக் கிறித்தவப் பாதிரியார்கள் என எண்ணுகின்றனர். மூடப்பட்டிருந்த தேவாலயத்தை திறந்து மக்களின் மனதில் இடம்பிடிப்பதே கதை.  

## வெளியிணைப்புகள்
- *Romans* at *One India*
- *Romans* at *Metro Matinee*
- *Romans* at *Now Running*
- *Romans* at *IndiaGlitz*
# ரெட் ஹட்


ரெட் ஹாட், இன்க். (முந்தைய பெயர் ரெட் ஹாட் சாப்ட்வேர், இன்க்.) ( *Red Hat Inc* ) என்பது அமெரிக்காவைச் சேர்ந்த ஒரு மென்பொருள் நிறுவனம் ஆகும். இது தொழில்முறை நிறுவனங்களுக்கு திறந்த மூல மென்பொருள் தயாரிப்புகளை வழங்குகிறது மற்றும் IBM இன் உடன்பிறந்த நிறுவனமாக உள்ளது. 1993 ஆம் ஆண்டில் நிறுவப்பட்ட ரெட் ஹாட், தனது தலைமையகத்தை நார்த் கரோலினாவின் ராலெயில் கொண்டு செயல்பட்டு வருகிறது, மேலும் உலகம் முழுவதும் இதற்கான கிளைகள் உள்ளன.  

ரெட் ஹாட் அதன் தொழில்முறை இயக்க முறைமையான Red Hat Enterprise Linux-ஐ நன்கு அறியப்பட்ட நிறுவனம் ஆக உள்ளது. திறந்த மூல நிறுவன மிடில்வேர் வழங்குநரான JBoss-ஐ கைப்பற்றியதன் மூலம், ரெட் ஹாட் இப்போது Red Hat Virtualization (RHV) எனப்படும் தொழில்முறை மெய்நிகர் தயாரிப்பையும் வழங்குகிறது. ரெட் ஹாட், சேமிப்பு, இயக்க முறைமைகள், மிடில்வேர், பயன்பாடுகள், மேலாண்மை தயாரிப்புகள், ஆதரவு, பயிற்சி மற்றும் ஆலோசனை சேவைகளை வழங்குகிறது.  

ரெட் ஹாட் பல திறந்த மூல மென்பொருள் திட்டங்களை உருவாக்குகிறது, பராமரிக்கிறது மற்றும் பங்களிக்கிறது. இது பல தனியுரிமை மென்பொருள் தயாரிப்புகளின் மூலக் குறியீட்டினைப் பெரும் நிறுவன உடைவுகள் மற்றும் சேர்க்கைகள் மூலம் பெற்றுள்ளது மற்றும் அவற்றை திறந்த மூல உரிமங்களின் கீழ் வெளியிட்டுள்ளது. மார்ச் 2016 நிலவரப்படி, Linux kernel பதிப்பு 4.14-க்கு Intel-க்கு பிறகு இரண்டாவது பெரிய நிறுவன பங்களிப்பாளராக ரெட் ஹாட் உள்ளது.  

அக்டோபர் 28, 2018, அன்று IBM, ரெட் ஹாட்டை $34 பில்லியனுக்கு வாங்கும் திட்டத்தை அறிவித்தது. இந்த வாங்கும் செயல்முறை ஜூலை 9, 2019 அன்று நிறைவடைந்தது. இப்போது இது ஒரு சுயாதீன உடன் நிறுவனமாக செயல்பட்டு வருகிறது.
# ஜூனிபர் நெட்வொர்க்ஸ்

**ஜூனிபர் நெட்வொர்க்ஸ்** (*Juniper Networks*) என்பது 1996 இல் நிறுவப்பட்ட கணினி வலையமைப்பு உபகரணங்கள் தயாரிக்கும் ஒரு அமெரிக்க நிறுவனம் ஆகும்.  

இது சன்னிவேல், கலிபோர்னியா, அமெரிக்காவை தலைமையிடமாக கொண்டு கணினி வலையமைப்பு மின்னணு பொருட்கள் வடிவமைப்பு மற்றும் அதிக செயல்திறன் கொண்ட இணைய நெறிமுறை பிணைய தயாரிப்புகள் மற்றும் சேவைகளை விற்பனை செய்கிறது.  

ஜூனிபரின் முக்கிய கணினி வலையமைப்பு பொருட்கள் ஜூனிபர் திசைவிகள், ஜூனிபர் ஈதர்நெட் சுவிட்சுகள் மற்றும் வலையமைப்பு பாதுகாப்பு (Network Security Products) ஆகும்.  

ஜூனோஸ் (Junos) என்பது ஜூனிபர் தயாரித்த சொந்த கணினி வலையமைப்பு இயக்கு தளம், அவை அவர்களின் அணைத்து சொந்த தயாரிப்புகளிலும் இடம் பெறுகின்றன.  

வர்த்தகரீதியில் சிஸ்கோ சிஸ்டம்ஸ் இதன் மிக பெரிய போட்டி நிறுவனமாகும்.
# பல்கலைக்கழகப் பொறியியல் கல்லூரி, நாகர்கோவில்



அண்ணா பல்கலைக்கழகத்தின் திருநெல்வேலி மண்டலத்தில் அண்ணா பல்கலைக்கழக நிர்வாகத்தின் கீழ் அமைக்கப்பட்டுள்ள சில பல்கலைக்கழகப் பொறியியல் கல்லூரிகளில் நாகர்கோவில் பல்கலைக்கழகப் பொறியியல் கல்லூரியும் ஒன்று. இக்கல்லூரி நாகர்கோவிலில் கோணம் எனும் பகுதியில் அமைந்துள்ளது. இக்கல்லூரி 2010 - 2011 ஆம் கல்வியாண்டில் தொடங்கப்பட்டது.  

## பாடப் பிரிவுகள்

இக்கல்லூரியில் கீழ்க்காணும் பாடப் பிரிவுகளில் இளநிலைப் பொறியியல் பட்டத்திற்கான கல்வி அளிக்கப்படுகிறது.  

1. Computer Science Engineering
1. Electronics and Communication Engineering
1. Mechanical Engineering
1. Electrical and Electronics Engineering
1. Civil Engineering
1. Information Technology
# கண்ணா உன்னை தேடுகிறேன்



**கண்ணா உன்னை தேடுகிறேன்** 2002 இல் வெளிவந்த தமிழ்த் திரைப்படமாகும். சத்யன் நடித்த இப்படத்தை ஜீவா செல்வராஜ்  இயக்கினார்.  

## நடிகர், நடிகையர்
- சத்யன் - பிரகாஷ்
- சுவலட்சுமி - அஞ்சலி
- அஞ்சு அரவிந்த்
- இரஞ்சித்
- பொன்வண்ணன்
- விவேக்
- எஸ். என். லட்சுமி
- மகேந்திரன்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  
| 1 | "கோயில் மணி கேட்டேனே" | சுவர்ணலதா, பி. உன்னிகிருஷ்ணன் | மு. மேத்தா |  |
| --- | --- | --- | --- | --- |
| 2 | "கொஞ்சும் குயில் பாட்டு" | அனுராதா ஸ்ரீராம், ஹரிணி | புலமைப்பித்தன் |  |
| 3 | "ஊர் உறங்கும் நேரத்தில்" | ஹரிஹரன் | பழனிபாரதி |  |
| 4 | "ஊர் உறங்கும் நேரத்தில்" | இளையராஜா |  |  |
| 5 | "ராசாத்தி ராசாத்தி" | அனுராதா ஸ்ரீராம், ஹரிணி, அருண்மொழி | புலமைப்பித்தன் |  |
| 6 | "வஞ்சிக் கொடி" | ஹரிஹரன், பவதாரிணி | பழனிபாரதி | } |
# சிலேடை உலா

**சிலேடை உலா** என்னும் நூல் 15 ஆம் நூற்றாண்டில் வாழ்ந்த தத்துவராயர் இயற்றிய நூல்களில் ஒன்று. இந்த நூலாசிரியர் தம் குருவான சொரூபானந்தர்மீது இரண்டு உலா நூல் பாடியுள்ளார். ஒன்று தத்துவ காமியம் என்னும் உலா நூல். மற்றொன்று இந்தச் சிலேடை உலா. இந்த நூலின் பெயர் சிலேடையுலா என அமைந்திருந்தபோதிலும் பிற சிலேடை நூல்களில் காணப்படுவது போல் சிலேடைப் பாங்கு அமைவில்லை.  

இந்த இரண்டு உலா நூல்களிலும் இவர் தம் பாட்டுடைத் தலைவனின் சிறப்பைக் கூறும்போது ‘குழகன்’ என்று தலைப்பு இட்டுள்ளார்.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# சிவ கவசம்

**சிவ கவசம்** என்னும் நூல் 16 ஆம் நூற்றாண்டில் வரதுங்கராமர் பாடிய பிரமோத்தர காண்டம் என்னும் நூலின் பகுதியேயாயினும் இதன் சிறப்பு கருதி இதனைத் தனி நூலாக அச்சிட்டுள்ளனர். இது கந்தர் சஷ்டி கவசம் போன்றது. தன் உடம்மிலுள்ள ஒவ்வொரு உறுப்பின் பெயரையும் சொல்லி அதனைச் சிவன் காக்கவேண்டும் என்று இந்த நூல் பாடுகிறது. சைவர்கள் இதனை மனப்பாடம் செய்துகொண்டு பாடி வழிபாடு செய்வது வழக்கம்.  

இந்த நூலில் 12 பாடல்கள் உள்ளன. பத்திராயு என்னும் அரசகுமரனுக்கு விடபமுனி உரைத்தது என்று, சூதக முனிவர் என்பவர் நைமிசாரணிய முனிவருக்குத் தெரிவிக்கிறார்.  

இந்த நூலின் முதலாவது பாடல்  
:அகில நாயகனாய் ஞான ஆனந்த ரூபி ஆகித்  
:துகள்தரும் அணுவாய் வெற்பின் தோற்றமாய் உயிரையெல்லாம்  
:தகவுடன் அவனி ஆக்கித் தரிப்பவன் எம்மை இந்த  
:மகிதலம் அதனில் தீமை மருவிடாது அருளிக் காக்க.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, மற்றும் பாகம் 3, பதிப்பு 2005

## அடிக்குறிப்பு
# கவசம் (பக்கவழி)

**கவசம்** என்பது பின் வருபவற்றில் ஏதேனும் ஒன்றைக்குறிக்கலாம்:  
- கவசம் - பாதுகாப்பு உடை. உடலைக் காக்க உதவும் அணிகலன்.
- கவசம் என்பது சமய இலக்கிய நூல் வகையினும் ஒன்று ஆகும். 'காக்க' என இறைவனை வேண்டிக்கொள்ளும் பாடல்களைக் கவசம் என்பர். நோய்நொடி இல்லாமலும், அழிவு நேராமலும் காக்கவேண்டும் என்று உடலின் ஒவ்வொரு உறிப்பின் பெயராகச் சொல்லி இறைவனை வேண்டுதல் போல இது அமையும். உறுப்புக்களை தலையிலிருந்து வரிசைப்படுத்தப்பட்டு இவ்வேண்டுதல் அமையும். அன்றாட கடன்களை முடித்த பின்னர் தூய்மையான ஓரிடத்தில் இருந்துகொண்டு இந்தக் காப்புப் பாடல்களைச் சொல்லவேண்டும் என்று விநாயக கவச நூலின் பதிப்பு குறிப்பிடுகிறது. பிற்காலத்தில் தமிழில் வெளியிடப்பட்ட கவச நூல்கள் ஆறு. அவை:
- சிவ கவசம்
- கந்த சஷ்டி கவசம்
- சண்முக கவசம்
- சத்தி கவசம்
- விநாயக கவசம்
- நாராயண கவசம்

## அடிக்குறிப்பு
# பிரமோத்தர காண்டம்

**பிரமோத்தர காண்டம்** என்னும் நூல் பாண்டியர் பாடிய நூல்களில் ஒன்று. 16 ஆம் நூற்றாண்டு அரசன் வரதுங்கராம பாண்டியனால் பாடப்பட்டது. சிவ புண்ணியக் கதைகளைக் கூறும் நூல் இது.  

வடமொழியிலுள்ள கந்தபுராணத்தில் மூன்றாம் பிரிவு பிரமாண்ட புராணம். இந்த மூன்றாம் பிரிவின் மூன்றாவது பகுதியே பிரமோத்தர காண்டம். தமிழ்நூல் பிரமோத்தர காண்டம் வடமொழி நூலாகிய பிரமோத்தர காண்டம் என்னும் நூலின் மொழிபெயர்ப்பு. நூலாசிரியர் இதனை மதுரைத் தமிழ்ச்சங்கத்தில், அறுகால்பீடத்தில் அரங்கேற்றினார். இந்நூலில் 22 அத்தியாயங்கள் உள்ளன.  

## நயக்குறிப்புகள்
இந்த நூல் ஒரு காப்பியம் போல் அமைந்துள்ளது. கதைகளில் வரும் குறிப்புகள் மிகவும் நயமாக உள்ளன.  
- கடலில் மிதக்கும் அப்பர் பாற்கடலில் பள்ளி கொள்ளும் நாரணன் போலக் காணப்பட்டார்.
- குரு நிம்பை ஈசான முனிவரைச் சிவபெருமானோடு ஒப்பிட்டுப் பாடியுள்ளார்.
- விநாயகர் இராவணனைத் தன்முன் குட்டிக்கொள்ளுமாறு கூறினார். அதுமுதல் பிள்ளையார் முன் குட்டிக்கொள்ளும் வழக்கம் வந்தது.
சில கதைகள்  
- மனைவி சொன்ன நன்மொழியைக் கேட்ட அரசன் ஒருவன் அவளையே தன் குருவாக எண்ணி அருள் வழங்குமாறு வேண்டுகிறான். அவள் முறை அன்று என்று சொல்லி வேறு ஒருவரிடம் அனுப்பிவைக்கிறாள்
- வழிபாடு செய்யச் சாம்பல் கிடைக்காதபோது ஒருவன் தன் மனைவியையே சுட்டுப் பூசிக்கொண்டு வழிபாடு செய்கிறான்.

## பாடல் பாங்கு
குருவைப் போற்றும் பாடல்  
:தேசான சிவஞானச் செஞ்சுடராம், மும்மலனை  
:மாசான இருள் அகற்றி மன் உயிரைப் புரந்து அளித்துத்  
:தூசான உரி அசைத்தோன் தொல் சமயம் நிறுத்தும் நிம்பை  
:ஈசான மாமுனிவன் இணை அடியை இறைஞ்சுவாம்.  
சிவகதி  
:நித்தியமாம் ஆனந்த உருவம் ஆகி, நிறைவுபடும் பொருளாகி, கறை படாது  
:சத்தியமாய் அனைத்து உயிர்க்கும் உள்ளீடு ஆகி, சங்கற்ப விகற்பங்கட்கு அயலது ஆகி  
:வைத்த சிவ தத்துவத்தின் இயல்பு தன்னை வரு குருவரன் அருளின் இனிது உணர்ந்து வாழும்  
:அத் தகையர் பிறப்பு ஆழி இடைநின்று ஏறி அழியாத சிவ கதியில் அடைவர் அன்றே.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, பதிப்பு 2005
## அடிக்குறிப்பு
# காமராசு (திரைப்படம்)



***காமராசு*** (*Kamarasu*) 2002 இல் வெளிவந்த தமிழ்த் திரைப்படமாகும். முரளி நடித்த இப்படத்தை பி. சி. அன்பழகன் இயக்கினார்.  

## நடிகர்கள்
- காமராசுவாக முரளி
- வசந்தியாக லைலா
- வேலுவாக வடிவேலு
- காமராசுவின் தாயாக வெண்ணிற ஆடை நிர்மலா
- இலதாவாக ஸ்ரீவித்யா
- வசந்தியின் அம்மாவாக சி. ஆர். சரஸ்வதி
- மருத்துவராக சந்திரசேகர்
- வழக்கறிஞராக டெல்லி கணேஷ்
- மதன் பாப்
- அனு மோகன்
- பாலா சிங்
- சஞ்சீவ் வெங்கட்
- சிங்கமுத்து
- இலாவண்யா
- "பொட்டு மேல" பாடல் காட்சியில் சிறப்புத் தோற்றம் - எஸ். வி. சேகர்
- "பொட்டு மேல" பாடல் காட்சியில் சிறப்புத் தோற்றம் - இராகசுதா

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார்.  

| 1 | "ஆலயங்கள் தேவையில்லை" | சுவர்ணலதா எஸ். பி. பாலசுப்பிரமணியம் | மு. மேத்தா |
| --- | --- | --- | --- |
| 2 | "சின்ன சின்ன கண்ணுக்குள்ளே" | கே. எஸ். சித்ரா, பி. உன்னிகிருஷ்ணன் | முத்துலிங்கம் |
| 3 | "சின்ன சின்ன விளக்கே" | ஹரிஹரன் | அறிவுமதி |
| 4 | "மழையா மழையா இப்போ" | எஸ். ஏ. ராஜ்குமார், மனோ, சுவர்ணலதா | மு. மேத்தா |
| 5 | "ஒரு முறை" | நாகூர் ஈ. எம். ஹனீபா |  |
| 6 | "பாதி நிலா இன்று" | கே. எஸ். சித்ரா, எஸ். பி. பாலசுப்பிரமணியம் |  |
| 7 | "பொட்டு மேல" | கிருஷ்ணராஜ், சுஜாதா மோகன் | காளிதாசன் |
# காதல் அழிவதில்லை



***காதல் அழிவதில்லை*** (*Kadhal Azhivathillai*) 2002 இல் வெளிவந்த தமிழ்த் திரைப்படமாகும். சிலம்பரசன் நடித்த இப்படத்தை டி. ராஜேந்தர் இயக்கினார்.  

## நடிகர்கள்

| நடிகர் | கதாப்பாத்திரம் |  |
| --- | --- | --- |
| சிலம்பரசன் | சிம்பு |  |
| சார்மி கவுர் | சார்மி |  |
| டி. ராஜேந்தர் | வக்கில் தாதா |  |
| கருணாஸ் | சாமி |  |
| ராதா ரவி | சார்மியின் தந்தை |  |
| நளினி | சார்மியின் தாய் |  |
| பிரகாஷ் ராஜ் | சிம்புவின் அப்பா |  |
| சீதா | சிம்புவின் தாய் |  |
| சந்தானம் | சிம்புவின் நண்பன் |  |
| மோனிகா | சார்மியின் தோழி | }. |
# சார்லி சாப்ளின் (திரைப்படம்)



***சார்லி சாப்ளின்*** (*Charlie Chaplin*) 2002 இல் வெளிவந்த தமிழ்த் திரைப்படமாகும். பிரபு, பிரபுதேவா நடித்த இப்படத்தை ஷக்தி சிதம்பரம் இயக்கினார்.  

## வகை
நகைச்சுவைப்படம்  

## கதை

இந்த படத்தின் கதை மூன்று வெவ்வேறு நண்பர்களை பற்றியதாகும். ஒரு நண்பரின் மனைவி தன் கணவர் பற்றி எப்போதும் சந்தேகத்துடன் இருப்பவர், ஆனால், அவளுடைய கணவன் அவளுக்கு உண்மையாக உள்ளவர். இரண்டாவது நண்பர் காதல் மீது நம்பிக்கை இல்லாதவர். மூன்றாவது நண்பர் பெண்பித்தராக உள்ளவர். மூன்றாவது நண்பர், எந்நேரமும் சந்தேகப்படும் மனைவியிடம் இருந்து தப்பித்து, வேறொரு பெண்ணுடன் அவர் நேரம் செலவழிக்க ஏற்பாடு செய்து விட்டு அயல்நாட்டுக்குக் கிளம்பிச் செல்கிறார். ஆனால் எதிர்பாராமல் அவரது மனைவி வீட்டுக்கு திரும்பி விட, மற்ற இரண்டு நண்பர்கள் நிலைமையை தீர்க்க முயற்சி செய்வதைக் காட்டி நகைச்சுவையாகப் படம் செல்கிறது.
# சுந்தரா டிராவல்ஸ் (திரைப்படம்)



**சுந்தரா டிரவல்ஸ்** 2002 இல் வெளிவந்த தமிழ்த் திரைப்படமாகும். முரளி, இராதா நடித்த இப்படத்தை செந்தில்குமார் இயக்கினார்.  

## பாடல்கள்
| **எண்** | **பாடல்** | **பாடகர்(கள்)** |  |
| --- | --- | --- | --- |
| 1 | "நீ சந்தனம் பூசிய" | உன்னிகிருஷ்ணன் |  |
| 2 | "சுந்தரா டிராவல்ஸ்" | திப்பு குழுவினர் |  |
| 3 | "என் நெஞ்சுக்குள் வீசிய" | உன்னிகிருஷ்ணன் |  |
| 4 | "மல்லிகை பூவுக்கு" | பி. ஜெயச்சந்திரன் |  |
| 5 | "கண்ணும் கண்ணும்" | கிருஷ்ணராஜ் | } |
# தயா (திரைப்படம்)



***தயா*** (*Dhaya*) 2002 இல் வெளிவந்த தமிழ்த் திரைப்படமாகும். பிரகாஷ் ராஜ் நடித்த இப்படத்தை செந்தில்குமார் இயக்கினார்.  
பிரகாஷ் ராஜின் பல்வேறு மொழி நடிப்பு திறமைக்காக 2002 ஆம் ஆண்டிற்கான தேசிய திரைப்பட விருதுகள்-சிறந்த நடிகருக்கான சிறப்பு நடுவர் விருதை பெற்றார்  

## நடிப்பு

- தயாவாக பிரகாஷ் ராஜ்
- துளசியாக மீனா
- மேஜர் ருத்ரய்யாவாக ரகுவரன்
- லட்சுமி
- ரமேஷ் கண்ணா
# ரோஜாக்கூட்டம்



**ரோஜாக்கூட்டம்** 2002 இல் வெளிவந்த தமிழ்த் திரைப்படமாகும். ஸ்ரீகாந்த் நடித்த இப்படத்தை சசி இயக்கினார்.  

## வகை
காதல்படம்  

## கதை

ஒரு பெண்ணைக் கண்டவுடன் காதல் கொள்கிறான் ஒரு இளைஞன். அந்த பெண் தனது பக்கத்து வீட்டிலேயே குடியேறிய உடன் மிகவும் மகிழ்கிறான் அந்த இளைஞன். ஆனால் அந்த பெண் தனது நண்பனின் காதலி என்று அறிந்து மனம் உடைகிறான். நட்பிற்காக தனது காதலை மறந்து விட்டு அந்த பெண்ணுக்கு உதவுகிறான். அவன் நண்பனும் காதலியும் இணைவதற்கு பல குடும்பப் பிரச்சினைகள் உள்ளன. இறுதியில் அவன் காதலில் வென்றானா தோற்றானா என்று சொல்லும் கதை.
# சிந்தாமணியூர்

**சிந்தாமணியூர்** தமிழ்நாடு, சேலம் மாவட்டம் மேட்டூர் வட்டம் மேட்டூர் வட்டத்தில் அமைந்துள்ளது.  

## பெயர் வரலாறு
சிந்தாமணி-ஒளி குன்றாத மணி எனப்பொருள்படும்.தமிழில் 21 பந்தை வைத்து ஆடுவதாக சீவக சிந்தாமணியில் விளக்கியுள்ளார் திருத்தக்கதேவர்,சிந்தாமணி என்ற பெயருடைய சில முன்னோர்கள் வாழ்ந்ததாக அறியப்படுகின்றது. இந்த ஊரில் 200 வருடங்களுக்கு முன் சிந்தாமணிகவுண்டர் என்பவர் இந்த ஊரை நிர்மாணித்தார், அவருடைய பெயராலேயே இவ்வூர் சிந்தாமணியூர் என்று அழைக்கப்படுகின்றது.  

இவ்வூரில் தொடக்ககாலத்தில் வேளாண்மை தொழிலே பிரதானமாக இருந்து வந்தது, வேளாளக்கவுண்டர்கள் மட்டுமே வசித்து வந்தனர், பின்னர் தேவாங்கச்செட்டியார்கள் இவ்வூரில் குடியேறிய பின் கைத்தறி பட்டுநெசவுத்தொழில் வேகமாக வளரத்தொடங்கியது, இன்று பட்டு நெசவுத் தொழிலே முக்கியமானத் தொழிலாகும். உயர்தர சுத்தப்பட்டு சேலைகள் இங்கு நெய்யப்பட்டு நாடு முழுதும் விற்பனைக்காக அனுப்பப்படுகின்றன. சின்னகாஞ்சிபுரம் என்று அழைக்கப்படும் அளவிற்கு நேர்த்தியிலும் சில்லரை விற்பனையிலும் முன்னிலையில் உள்ளது. மேச்சேரி ஒன்றியத்திலேயே மேச்சேரிக்கு அடுத்து இதுவே பெரிய ஊராகும். அரசுக்கு அதிக வருவாய் ஈட்டித் தருகிறது. சிந்தாமணியூரில் சித்திரைத் திங்கள் நடைபெறும் மாரியம்மன் திருவிழா மிகவும் பெயர் பெற்றதாகும், வேளாளக் கவுண்டர்கள் மற்றும் தேவாங்க செட்டியார்கள் பெருமளவில் வசித்து வருகின்றனர், ஓமலூரில் இருந்து 6 கி.மீ. தொலைவில் இவ்வூர் உள்ளது.
# விநாயக கவசம்

**விநாயக கவசம்** என்னும் கவச நூல் 16 ஆம் நூற்றாண்டில் கச்சியப்ப முனிவரால் பாடப்பட்ட விநாயக புராணத்தின் ஒரு பகுதி. இதில் ஒன்பது விருத்தப் பாடல்கள் உள்ளன.  

ஆதியில் இக் கவசத்தைக் காசிப முனிவர் முத்கல முனிவருக்கு அருளியதாகவும், அதை அவர் வேறு பல முனிவர்களுக்கு அருளியதாகவும் குறிப்பிட்டுக்கொண்டு நூல் தொடர்கிறது. அந்தக் கவசமுறை வழிபாட்டு நூல், விநாயகர் காக்கவேண்டும் என வேண்டும் பகுதியாக இந்த நூலில் வருகிறது.  

இந்த நூலிலுள்ள ஒரு பாடல்  
:வளர்சிகையைப் பராபரமாய் வயங்கு விநாயகர் காக்க; வாய்ந்த சென்னி  
:அளவுபடா சவுந்தர தேகம் மா தோல் சுடர் தாம் அமர்ந்து காக்க  
:விளர் அர நெற்றியை என்றும் விளங்கிய காசிபர் காக்க; புருவம் தம்மைத்  
:தளர்வு இல் மகோதரர் காக்க; தட விழிகள் பாலச்சந்திரனார் காக்க.  
சிகை என்னும் தலைமயிர், தலை, வெள்ளைநிற அரன் இருக்கும் நெற்றி, புருவம், விழிகள் ஆகியவற்றைக் காக்கவேண்டும் என இந்தப் பாடல் வேண்டுகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, பதிப்பு 2005
## வெளியிணைப்புகள்
விநாயக கவசம் முழுமையும்  

## அடிக்குறிப்பு
# மாத்தறை தேர்தல் மாவட்டம்


**மாத்தறை தேர்தல் மாவட்டம்** (*Matara electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் தெற்கு மாகாணத்தின் மாத்தறை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 8 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 578,858 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
மாத்தறை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. அக்குரசை தேர்தல் தொகுதி
1. தெனியாய தேர்தல் தொகுதி
1. தெவிநுவர தேர்தல் தொகுதி
1. அக்மன தேர்தல் தொகுதி
1. கம்புறுப்பிட்டி தேர்தல் தொகுதி
1. மாத்தறை தேர்தல் தொகுதி
1. வெலிகமை தேர்தல் தொகுதி
# மொனராகலை தேர்தல் மாவட்டம்


**மொனராகலை தேர்தல் மாவட்டம்** (*Monaragala Electoral District*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் ஊவா மாகாணத்தின் மொனராகலை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 300,642 பேர் வாக்களிக்கத் தகுதி பெற்றனர்  
|}  

பின்வருவோர் தேர்ந்தெடுக்கப்பட்டனர்:  
ஏ. பி. ஜகத் புஸ்பகுமார (ஐமசுகூ-சுக), 67,903 விருப்பு வாக்குகள்; காமினி விஜித் விஜயமுனி சொய்சா (ஐமசுகூ), 54,516; சுமேதா ஜயசேன (ஐமசுகூ-சுக), 45,837; ஆராச்சிகே விஜித்த பேருகொட (ஐமசுகூ), 43,001; எம். ஆர். ரஞ்சித் மத்தும பண்டார (ஐதேக), 15,105.
# காமா-லினோலெனிக் அமிலம்



**காமா-லினோலெனிக் அமிலம்** (γ-Linolenic acid; gamma-linolenic acid; GLA) அல்லது காமோலெனிக் அமிலம் தாவர எண்ணெய்களில் காணப்படும் ஒரு கொழுப்பு அமிலமாகும். இதன் பயன் விவாதத்திற்கு உரியதானாலும் அழற்சியாலும், தன்னெதிர்ப்பு நோய்களாலும் ஏற்படும் இடர்பாடுகளை நீக்கும் உணவு சேர்க்கையாக இது விற்பனை செய்யப்படுகிறது. இதன் சரியான வேதிவடிவம் ரிலே (Riley) என்பவரால் விரித்துரைக்கப்பட்டது. ஆல்ஃபா-லினோலெனிக், காமா-லினோலெனிக் அமில வடிவங்கள் இருந்தாலும், பீட்டா வடிவம் கிடையாது. முன்புக் கண்டறியப்பட்ட பீட்டா வடிவம் தூய்மைப்படுத்தும் முறையில் ஏற்பட்ட ஒரு பிழையாகும்.  

## வேதியியல்
காமா-லினோலெனிக் அமிலம் [18:3 (*n*−6)], நிறைவுறாக் கொழுப்பு அமிலங்களான ஒமேகா-6 கொழுப்பு அமிலங்களின் குடும்பத்தைச் சேர்ந்ததாகும். அவை அனைத்தும் ஆறாமிடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஆறாம் பிணைப்பாகும். காமா-லினோலெனிக் அமிலம் பதினெட்டு கார்பன் தொடரியையும், மூன்று ஒருபக்க கார்பன்–கார்பன் இரட்டைப் பிணைப்பையும் கொண்ட கார்பாக்சிலிக் அமிலமாகும். இது, ஒமேகா-3 கொழுப்பு அமிலமான ஆல்ஃபா-லினோலெனிக் அமிலத்தின் மாற்றியமாகும்.  

## இவற்றையும் காண்க
- ஆல்ஃபா-லினோலெனிக் அமிலம்
- லினோலெயிக் அமிலம்
- அத்தியாவசிய கொழுப்பு அமிலம்
# மாலிம் நாவார்



**மாலிம் நாவார்** (*Malim Nawar*, சீனம்: *双溪古月*, மலேசியா, பேராக், கம்பார் மாவட்டத்தில் உள்ள ஒரு சிறிய நகரம். ஈப்போ மாநகரம் 40 கி.மீ. வடக்கே உள்ளது. அருகாமையில் கம்பார் நகரம், தாப்பா, பத்து காஜா, கோல டிப்பாங், தஞ்சோங் துவாலாங் போன்ற சிறு நகரங்கள் உள்ளன.  

## பொது

மாலிம் நாவார் சட்டமன்றத் தொகுதிக்கு பவானி வீரையா என்பவர் சட்டமன்ற உறுப்பினராக இருக்கின்றார்.  

## வரலாறு

முன்பு காலத்தில், அலிம் எனும் பெயர் கொண்ட மந்திரவாதி இந்தப் பகுதியில் வாழ்ந்து இருக்கிறார். மாலிம் நாவார் பகுதியில் வாழ்ந்த மக்களுக்கு நோய் நொடிகள் ஏற்பட்டால், அந்த மந்திரவாதியிடம் சென்று மருந்து மாத்திரைகளை வாங்கிச் சாப்பிட்டனர். பில்லி, சூன்யம் பிடித்து இருந்தால் அவரிடம் சென்று மந்திர சிகிச்சைகளைப் பெற்றுள்ளனர்.  

அவருடைய நல்ல குணங்களுக்காகவும் சமூக சேவைகளுக்காவும் அலிம் எனும் பெயரையே அந்த இடத்திற்கு வைத்தனர். அலிம் எனும் சொல் நாளடைவில் மாலிம் என்று மாறியது. மாவார் என்பது மருந்து நீரைக் குறிப்பதாகும். ஒரு சொற்களும் சேர்ந்து இப்போது மாலிம் நாவார் என்று அழைக்கப்படுகிறது.
# ஒமேகா-9 கொழுப்பு அமிலம்


**ஒமேகா-9 கொழுப்பு அமிலங்கள்** (Omega-9 fatty acids; **ω−9** கொழுப்பு அமிலங்கள் அல்லது **n −9** கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் *ஒமேகா* −9 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஒன்பதாவது பிணைப்பாகும்.  

## இவற்றையும் காண்க
- ஒமேகா-3 கொழுப்பு அமிலம்
- ஒமேகா-6 கொழுப்பு அமிலம்

## வெளியிணைப்புகள்
-
# சிவஞானபோத விருத்தம்

**சிவஞானபோத விருத்தம்** என்னும் நூல் கண்ணுடைய வள்ளல் என்பவரால் 15 ஆம் நூற்றாண்டில் இயற்றப்பட்டது. இது 12 விருத்தங்களை மட்டும் கொண்ட நூல். ‘ஸ்ரீமது வள்ளலார் அருளிய திருவிருத்தம்’ என்று காழித் தாண்டவராயர் தம் திருவாசக உரையில் இதனைக் குறிப்பிட்டுள்ளார். அந்த உரையில் சிவஞானபோதம் 12 நூற்பாக்களை எழுதி அவற்றிற்கு விளக்கம் போல ஈடாக அமைந்துள்ள இந்தப் 12 விருத்தங்கள் அவற்றுடன் தரப்பட்டுள்ளன.  
- இந்த நூலின் முதல் பாடல்

பதி பசு பாசம் எனத் தெரிந்த மூன்றின்  
:பதியாவது ஒருபடிப் பட்டுள்ள சகத்திற்கு  
முதுமறை நூல் அவன் அவள் அது என்று ஓதும்  
:மூ வகையும் செய்ய ஒரு முதல் உண்டாகும்  
அது பதி ஆம் சுகம் தன்னை அழித்துக் காத்திட்டு  
:ஆக்குதலால் அவன் அரனே ஆவன் மற்று  
விதி தனையும் அரி தனையும் காட்டி எல்லாம்  
:விளைந்து அழியக் கண்டு நிற்பன் விமலன் தானே.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு
# நகைச்சுவைத் திரைப்படம்

**நகைச்சுவைத் திரைப்படம்** (*comedy film*) என்பது ஒரு திரைப்பட வகையாகும். இவை மனிதரின் மனக்கவலைகளை மறக்க வைக்கும் நகைச்சுவை உணர்வை மையமாக வைத்து எடுக்கப்படும் திரைப்படங்கள். இவ்வகையான திரைப்படங்கள் இந்தியத் திரைப்படங்களில் அதிக அளவில் காணப்படும். இந்தப் படங்கள் பார்வையாளர்களின் சிரிப்பை வரவழைக்கும்படி வடிவமைக்கப்பட்டுள்ளவை. நகைச்சுவைப் படங்கள் பொதுவாக கவலை இல்லாத நாடகம் மற்றும் வேடிக்கைத் திரைப்படங்கள். பல சமயங்களில் சமூகத் திரைப்படங்கள் நகைச்சுவை கலந்து எடுக்கப்படுகின்றன. நகைச்சுவைத் திரைப்படங்கள் பெரும்பாலும் நகைச்சுவையான சூழ்நிலைகள் மூலம், நடிகர்கள் பேசும் வழிகளில், அல்லது அவர்களின் நடவடிக்கைகள் மூலம் பார்வையாளர்களை சிரிக்க வைக்கும்.  

## பிரபல நகைச்சுவைப் படங்கள்
- சபாபதி
- பலே பாண்டியா
- காதலிக்க நேரமில்லை
- கலாட்டா கல்யாணம்
- மைக்கேல் மதன காமராஜன்
- சதிலீலாவதி
- தெனாலி
- வசூல்ராஜா எம்.பி.பி.எஸ்
- பம்மல் கே. சம்பந்தம்
- பஞ்சதந்திரம்
- இம்சை அரசன் 23-ம் புலிகேசி
- தில்லு முல்லு
- உள்ளத்தை அள்ளித்தா
- கலகலப்பு
- கலாட்டா கல்யாணம்
- காசேதான் கடவுளடா
- பாமா விஜயம்
- எதிர் நீச்சல்
- உத்தரவின்றி உள்ளே வா
- அன்பே ஆருயிரே
- சின்ன மாப்ளே
- சின்ன ஜமீன்
- கண்ணா லட்டு தின்ன ஆசையா

## பிரபல நகைச்சுவைப்பட இயக்குநர்கள்
- சிங்கீதம் சீனிவாச ராவ்
- சிம்புதேவன்
- சுந்தர். சி
# இலங்கை அரசுத்தலைவர்களின் பட்டியல்



**இலங்கை அரசுத்தலைவர்களின் பட்டியல்** (*list of Presidents of Sri Lanka*) 1972 ஆம் ஆண்டில் இலங்கை குடியரசாக அறிவிக்கப்பட்ட பின்னர் பதவிக்கு வந்த குடியரசுத் தலைவர்கள், மற்றும் நிறைவேற்றதிகாரம் கொண்ட அரசுத் தலைவர்கள் ஆகியோரை உள்ளடக்கிய இலங்கை சனாதிபதிகளின் முழுமையான விபரம் ஆகும்.  

## சனாதிபதிகள்
;கட்சிகள்  

| <small>கோபல்லாவை கடைசி மகாதேசாதிபதியும், 1972 இல் இலங்கை குடியரசாக அறிவிக்கப்பட்டு பெயரும் சிறீ லங்கா என மாற்றப்பட்ட பின்னர் பதவிக்கு வந்த முதலாவது நிறைவேற்றதிகாரமற்ற சனாதிபதியும் ஆவார்.</small> |
| --- |
# ஊன்று கோல்



**நடைக்குச்சி** (walking stick) என்பது ஊன்றுகோல் மற்றும் கைத்தடி போன்ற வேறு பெயர்களாலும் அழைக்கப்படுகிறது. இந்த நடைக்குச்சி மரம், நெகிழி, உலோகம் போன்ற பொருள்களைக் கொண்டு செய்யப்பட்டு பயன்பாட்டுக்குக் கிடைக்கின்றன. நடப்பதற்கு சிரமப்படும் நிலையிலிருப்பவர்களுக்கு மட்டுமே இது அதிக அளவில் பயன்படுகிறது. வயதானவர்கள், நடக்க முடியாத நிலையிலிருக்கும் மாற்றுத் திறனாளிகள், அதிக தொலைவிற்கு நடைபயணம் செய்பவர்கள் போன்றோர் இதைப் பயன்படுத்துகின்றனர்.  

## வெளியிணைப்புகள்
- The Walking Stick Forum
- YouTube film of walking stick manufacture
- Walking-Stick Papers (Robert Cortes Holliday, 1918)&nbsp;– Project Gutenberg ebook
- Self-Defence with a Walking Stick (Pearson’s Magazine, January 1901)
- Suggested cane technique
- Guide for correct walking stick length Guide for correct walking stick length
# கன்று



**கன்று** என்பது பொதுவாக மாட்டின் இளம் விலங்கைக் குறிக்கப் பயன்படுகிறது. சில வேளைகளில் இவை இறைச்சிக்காக வெட்டப்படுகின்றன.  

சில விலங்குகளின் இளம் விலங்குகளும் கன்று என்றே அழைக்கப்படுகின்றன. (காண்க: விலங்குகளின் பெயர்ப் பட்டியல்#விலங்கு). அத்துடன் சில தாவரங்களின் இளம் நிலைகளான நாற்றுக்களும் கன்று என அழைக்கப்படுகின்றன. எ.கா. மிளகாய்க் கன்று.  

## ஆரம்ப வளர்ச்சி
கன்றுகள் இயற்கையாகவோ அல்லது செயற்கை முறைகளான செயற்கை விந்தூட்டல் அல்லது கருமாற்றம் மூலமாகவோ உற்பத்தி செய்யப்படுகின்றன.
# உணவுக் குறைநிரப்பி

**உணவுக் குறைநிரப்பி** (dietary supplement) அல்லது **ஊட்டச்சத்துக் குறைநிரப்பி** (nutritional supplement) சேர்க்கைகள் உணவில் போதுமான அளவு ஊட்டச்சத்துக்கள் (விட்டமின்கள், தாதுக்கள், நார்ப்பொருள், கொழுப்பு அமிலங்கள், அமினோ அமிலங்கள்) இல்லாமலிருந்தாலோ அல்லது ஒருவர் உணவில் தேவையான அளவு இத்தகு ஊட்டச்சத்துக்களைச் சேர்க்காமல் ஊட்டச்சத்துக் குறைபாடு இருந்தாலோ பயன்படுத்தப்படுகின்றன. சில நாடுகளில் இவை உணவுகளாகவும், மற்ற நாடுகளில் மருந்துகளாகவும், இயற்கை உடல்நலப் பொருள்களாகவும் வரையறுக்கப்படுகின்றன.  

### உதாரணங்கள்
ஐக்கிய அமெரிக்காவில் இஸ்டீராய்டு இயக்குநீர்கள் (ஆன்றோஸ்டீனோலோன் (DHEA), பிரெக்னனோலோன் (pregnenolone), பீனியல் சுரப்பி இயக்குநீர் மெலடோனின் (melatonin) ஆகியவை உணவுச் சேர்க்கைகளாக விற்கப்படுகின்றன.  

## பிற விவரங்கள்
- Dietary Supplements: General Resources for Consumers (PDF|131 KB)
- Questions to Ask Before Taking Vitamin and Mineral Supplements , Nutrition.gov .

## வெளியிணைப்புகள்
- Dietary Supplements Labels Database, அமெரிக்க தேசிய மருத்துவ நூலகம்
- International Bibliographic Information on Dietary Supplements database
- Dietary Supplement Information
- What's in the Bottle? An Introduction to Dietary Supplements
- Safety information on herbal supplements , தேசிய நல கழகம், ஐக்கிய அமெரிக்கா
- Use of Complementary and Alternative Medicine (CAM) by the American Public
- 
- EPC Evidence Reports on Dietary Supplements
# விக்கிப்பீடியா:பங்களிப்பாளர் அறிமுகம்/பூங்கோதை


**பூங்கோதை**, கோயம்புத்தூரைச் சேர்ந்த பணி ஓய்வு பெற்ற கணித ஆசிரியர். 2010ஆம் ஆண்டு முதல் தமிழ் விக்கிப்பீடியாவுக்குப் பங்களித்து வரும் இவர், 300க்கும் மேற்பட்ட கட்டுரைகளை எழுதியுள்ளார். சிறந்த உரை திருத்துனரான இவர் புதுப்பயனர்களுக்கு உதவுவது, அனைத்து கட்டுரைகளையும் மேம்படுத்துவது முதலிய பணிகளிலும் ஈடுபட்டு வருகிறார். 2012 தமிழ் விக்கிப்பீடியா ஊடகப் போட்டியை முன்னிட்டு தமிழ் விக்சனரியில் 6000க்கும் மேற்பட்ட ஒலிப்பதிவுக் கோப்புகளைப் பதிவேற்றியுள்ளார். 2012 விக்கிமேனியா நிகழ்வில் பங்கேற்றுள்ளார். 2012ஆம் ஆண்டுக்கான உலகளாவிய விக்கிமீடியா நிதி சேகரிப்பில் இவரது வேண்டுகோள் சிறப்பான இடம்பெற்றது. இருபடிச் சமன்பாடு, பரவளைவு, சார்பு, நீள்வட்டம், அதிபரவளைவு முதலியன இவர் பெரிதும் பங்களித்த கட்டுரைகளில் சில.
# ஆனைக் கொன்றான்



**அனகோண்டாக்கள்** (*Anaconda*) தென் அமெரிக்க மித வெப்பக் காடுகளில் காணப்படும் மிகப் பெரிய, நச்சுத்தன்மையற்ற போஅஸ் வகையைச் சேர்ந்த பாம்புகளாகும். இப்பெயர் சில பாம்புக் குடும்பங்களைக் உள்ளடக்கியதாக இருப்பினும், முக்கியமாக ஒரே ஒரு பாம்பை, அதாவது பச்சை அனகோண்டாவாகிய "*யுனெக்டஸ் முரினஸ்* என்பதனைக் குறித்தே பயன்படுத்தப்படுகிறது. *வலையுரு மலைப் பாம்பை*யும் சேர்த்து இது உலகிலேயே மிகப் பெரிய, நீளமான பாம்பாகும். ஆராய்ச்சிக் கூடங்களில் பிடித்தோ கொன்றோ அளக்கப்பட்ட அனகோண்டாக்களில் 30 அடி நீளம் வரை கண்டறியப்பட்டுள்ளது. இவை பெரும்பாலும் நீரிலேயே வாழ்கின்றன.  

கூடுதலாக நீரிலேயே வாழும் இவை குறிப்பாக அமேசான் ஆறு போன்ற இடங்களில் காணப்படுகின்றன. இவை மனிதர்களைத் தாக்கியிருந்தாலும், அவர்களை இரையாகக் கொள்வதில்லை. இவை பொதுவாக மீன்கள், ஆற்றுக்கோழிகள், அரிதாக ஆற்றுக்கு அருகே வரும் ஆடுகள், குதிரைகளையே இரையாக உண்ணுகின்றன.  

அனகோண்டாக்களால் தாக்கப்படுவதைக் கருவாகக் கொண்டு பல படக் கதைகள், திரைப்படங்கள் மற்றும் சாகசக் கதைகள் அமேசான் காட்டுப் பின்னணியில் புனையப்பட்டுள்ளன.  

**அனகோண்டா** என்ற பெயர்:  

- *யுனெக்டஸ்* பேரினத்தைச் சேர்ந்த, தென் அமெரிக்க பெரிய நீர்வாழ் பாம்புகளைக் குறிக்கும்.
  - அந்தீசு மலைத்தொடரின் கிழக்கே உள்ள கொலம்பியா, வெனிசுலா, கினியா, ஈக்வெடார், பெரு, பொலிவியா, பிரேசில் மற்றும் டிரினிடாட் தீவுகளில் காணப்படும் மிகப்பெரிய பாம்பாகிய *யுனெக்டஸ் முரினஸ்* (பச்சை அனகோண்டா) வகையைக் குறிக்கப் பயன்படுத்தப்படுகிறது.
  - *யுனெக்டஸ் நோடியஸ்* (மஞ்சள் அனகோண்டா) என்பது கிழக்கு பொலிவியா, தெற்கு பிரேசில், பராகுவே, வடகிழக்கு அர்ஜென்டினா ஆகிய இடங்களில் காணப்படும் சிறிய வகைப் பாம்புகளையும் குறிக்கும்.
  - வடகிழக்கு பிரேசில், பிரெஞ்சு கயானாவின் கடலோரப் பகுதிகளில் காணப்படும் அரியவகை பாம்பாகிய *யுனெக்டஸ் டெஸ்சாயுயன்சியி*யையும் (கரும்புள்ளி கொண்ட அனகோண்டா) குறிக்கும்.
- தென் அமெரிக்க தொன்மக் கதைகளில் குறிப்பிட்டுள்ள ராட்சச அனகோண்டாக்களையும் குறிக்கும்.
- தன் இரையை "நொறுக்கி" உட்கொள்ளும் எந்த ஒரு பெரிய பாம்புமே இப்பெயரால் அழைக்கப்படுகிறது.

## பெயர் வரலாறு
தேசிய புவியியல் இதழானது *அனகோண்டா* தமிழ் சொல்லான **ஆனைக்கொன்ற** என்பதில் இருந்து வந்தது என்கிறது.  

மெரியம் வெப்ஸ்டர் இணைய அகராதியின்படி , இலங்கையில் காணப்படும் சிறிய பச்சை நிறமான சாட்டைப் பாம்பு வகையை குறிப்பிட பயன்படுத்தும் சிங்கள வார்த்தையான *ஹெனகாண்டாயா* என்ற சொல்லே மருவி அனகோண்டா எனப்படுகிறது. *ஹெனகாண்டாயா* என்பது இலங்கையில் இப்போது அழிந்து விட்ட நொறுக்குவான் வகையைச் சேர்ந்த பாம்பினத்தைக் குறிக்க பயன்படுத்தும் சொல் என மற்ற சில இலக்கியங்களில் குறிப்பிடப்பட்டுள்ளது. ரிச்சர்ட் பாயில் (ஆக்ஸ்போர்டு ஆங்கில அகராதியின் இலங்கை ஆங்கில ஆலோசகர்) தன்னுடைய 'சிந்துபாத் இன் செரெண்டிப்' என்ற புத்தகத்தில் இவ்வாறு எழுதியுள்ளார்:  

## குறிப்புதவிகள்
# உதடு


உதடுகள் |]]  
**உதடுகள்** (Lips) மனிதர்களிலும், பல விலங்குகளிலும் வாய் பகுதியிலுள்ள வெளி தெரியும் உடற்பகுதியாகும். மென்மையாகவும், அசையக்கூடியதாகவும் உள்ள உதடுகள் உணவு உட்கொள்ளும் வழியாகவும், ஒலி எழுப்பவும், பேசுவதற்காகவும் பயன்படுகின்றன. மனித உதடுகள் தொட்டறி உணர்வு உறுப்பாகும். முத்தமிடும் போதும், பிற நெருக்கமான செயல்பாடுகளின் போதும் காம உணர்வைத் தூண்டக் கூடியதாக உதடுகள் உள்ளன.
# 12



கிபி ஆண்டு **12** (**XII**) என்பது ஜூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "சீசர் மற்றும் கப்பித்தோ ஆளுநர்களின் ஆட்சி ஆண்டு" (*Year of the Consulship of Caesar and Capito*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 765" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 12 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பன்னிரண்டாம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### உரோமப் பேரரசு
- ரைன் ஆற்றுக்கு அப்பால் செருமனியைக் கைப்பற்ற அகத்தசு ஆணையிட்டான்.
- செருமானிக்கசு மற்றும் கப்பித்தோ ஆகியோர் உரோமைத் தூதர்களாக நியமிக்கப்பட்டனர்.
- ஆர்மீனியாவின் அர்த்தாசியாட் வம்சம் உரோமர்களால் அழிக்கப்பட்டது.

### அறிவியலும் கலையும்
- உரோமைக் கவிஞர் ஆவிட் உரோமை நாட்காட்டியில் காட்டப்பட்டிருக்கும் விழாக்கள் பற்றி 6 நூல்களை எழுதினார்.
</onlyinclude>  
## பிறப்புகள்
- ஆகஸ்டு 31 &ndash; கலிகுலா, உரோமைப் பேரரசன்
# தமிழ்நாடு தொடக்கப்பள்ளி ஆசிரியர் கூட்டணி

## தோற்றம்
இந்தியாவில் ஆசிரியர் சங்கம் 1920ல் சென்னையில் தான் தொடங்கப்பட்டது. அதன் பெயர் சென்னை ஆசிரியர்கள் கில்ட். அப்போது தான் பெண் ஆசிரியர்களுக்காகவும் சங்கம் தோன்றியது. 1919ல் அமைக்கப்பட்ட ஊதியக்குழு ஆணைதான் இது தோன்றக் காரணம். ஆங்கிலேயர் ஆட்சி காலத்தில் சென்னை மாகாணம் என்று இருந்தபோது தென் இந்திய ஆசிரியர் சங்கம் என்ற பெயரில் இருந்தது. அதில் கல்லூரி முதல் தொடக்கப்பள்ளி வரை அனைத்து ஆசிரியர்களும் இடம் பெற்று இருந்தனர். அதன் பதவிகளை கல்லூரி ஆசிரியர்களே வகித்தனர் (மேலவை உறுப்பினர் உள்பட) இதனால் கிராமங்களில் இருந்த தொடக்கப்பள்ளி ஆசிரியர்கள் வருத்தம் அடைந்தனர். இச்சங்கத்தில் தொடக்கப்பள்ளி ஆசிரியர்களுக்கு பிரதிநிதித்துவம் சரியாக அளிக்கப்படவில்லை  

தொடக்கப்பள்ளி ஆசிரியர்கள் 1946ல் கர்னூலில் நடைபெற்ற மாநாட்டில் இருந்து வெளியேறி தங்களுக்கெனத் தனியான இயக்கத்தை மாஸ்டர் இராமுன்னியை அமைப்பாளராக கொண்டு சென்னை மாகாண ஆரம்பப்பள்ளி ஆசிரியர் சம்மேளனம் ஆரம்பிக்கப்பட்டது. இயக்கத்தை வளர்க்க மாஸ்டர் இராமுன்னியின் தலைமையில் 19 பேர் மிதிவண்டிகளில் சென்று மலபார் மாவட்டத் தலைநகர் கோழிக்கோட்டில் இருந்து தமிழகம், ஆந்திரம், கர்நாடகம் ஆகிய பகுதிகளில் இயக்கத்தை வளர்க்க பாடுபட்டனர்.  

## முதல் போராட்டம்
1946ல் சென்னை மாகாண ஆசிரியர் சம்மேளனம் என்று பெயரில் முதல் இயக்கம் தொடங்கப்பட்டது. இச்சம்மேளனம் 1947 ல் வேலைநிறுத்தம் செய்ய முடிவெடுத்து, அன்றைய அரசுக்கு அறிவிப்பு அனுப்பியது. 56 நாட்கள் போராட்டம் நடைபெற்றது. அதன் காரணமாக அரசு இயக்கத்துடன் பேச்சுவார்த்தை நடத்தியது. இடைக்கால நிவாரணம் வழங்கி ஊதிய பரிசீலனைக்குழு அமைத்தது. இதன் பரிந்துரையால். ஆசிரியர்கள் ஊதிய மாற்றம் பெற்றனர்.
# வார்ப்புரு:Cite gvp

<includeonly>}|  
| date = }}  
| publisher = சிமித்சோனிய நிறுவனம்  
}}  
| }  
| }  
| title = }}}  
| access-date = }}  
| date = }}  
| website = Global Volcanism Program  
| publisher = சிமித்சோனிய நிறுவனம்  
}}  
| }}  
}}  
}}  
}}</includeonly><noinclude>  

</noinclude>
# கள்ளப்பட்டி



**கள்ளப்பட்டி** என்பது தமிழ்நாட்டின் திருச்சிராப்பள்ளி மாவட்டம், மணப்பாறை வட்டத்திலுள்ள கண்ணுக்குழி எனும் ஊரின் எல்கைக்குள்ளாக அமைந்துள்ள ஒரு சிற்றூர் ஆகும். இங்குள்ள மக்கள் வேளாண்மையை முதன்மைத் தொழிலாகக் கொண்டுள்ளனர்.  

## கோவில்கள்
1. செல்வ விநாயகர் கோயில்
1. பிடாரி அம்மன் கோயில்
1. ஊனைக்காட்டு அய்யனார் கோயில்
1. நீலி அம்மன் கோயில்
# பிளையிங் பிஷ் (திரைப்படம்)

**பிளையிங் பிஷ்** என்பது 2011 ஆம் ஆண்டில் வெளியான சிங்கள மொழித் திரைப்படம் ஆகும். இதை சஞ்சீவா புஷ்பகுமாரா என்பவர் இயக்கியுள்ளார். பன்னாட்டுத் திரைப்படத் திருவிழாவின் ஹுபெர்ட் பால்சு நிதியைக் கொண்டு இத்திரைப்படம் உருவாக்கப்பட்டது. பல உலகளாவிய திரைப்படத் திருவிழாக்களில் இத்திரைப்படம் திரையிடப்பட்டு விருதுகளையும் பெற்றுள்ளது. இயக்குனரின் வாழிடமான திருகோணமலையில் காட்சியாக்கப்பட்டது. திரைப்படத்தைப் பார்வையிட்ட பல்வேறு முன்னணி திரைத்துறையினர் பாராட்டு தெரிவித்தனர்.  

## கதைக்களம்
இத்திரைப்படம் இலங்கைப் போரின்போது நிகழ்ந்த மூன்று நிகழ்வுகளின் பின்னணியில் உருவானது.  

### வசனாவும் போர்வீரனும்
இள வயதுடைய சிங்களப் பெண் போர்வீரனின் மீது காதல் கொள்கிறாள். குறுகிய காலத்தில் அவள் வயிற்றில் கரு உருவாகிறது. இருவரும் குழந்தையைக் கருவிலேயே அழிக்க முயன்று தோற்கின்றனர். இடிந்த கட்டிடத்தில் இருவரும் காதல் கொள்வதைக் கண்ட தந்தையின் மனதில் ஆழமாகப் பதிந்துவிடுகிறது. போர் தீவிரமடையும் காலத்தில் அதிக வயதுடைய இளைஞர்கள் அந்த ஊரைக் காக்க இராணுவப் படையில் சேர்க்கப்படுகின்றனர். பாதுகாப்புப் பணியில் ஈடுபடாததால் அவளது தந்தை துன்புறுத்தப்படுகிறார். மன உளைச்சலால் தற்கொலை செய்துகொள்கிறார். அந்த போர்வீரனும் அவனது குழுவினரும் வேறு இடத்திற்கு பாதுகாப்புப் பணிக்குச் செல்கின்றனர். ஏற்கனவே தந்தை இறந்ததால் துன்பமுற்ற அப்பெண்ணை அவன் விட்டுச் சென்றதால் அதீத கோபமுற்று அந்த ஊரைவிட்டு வேறிடத்திற்கு ஓடிவிடுகிறாள்.  

### தாயும் மகனும்
இலங்கை அரசுக்கும் விடுதலைப் புலிகளுக்கும் போர் தீவிரமடையும் ஊரில் கணவனை இழந்த பெண் ஒருத்தி தன் எட்டு குழந்தைகளுடன் வாழ்கிறாள். வறுமையில் வாடும் அப்பெண் தயிர் விற்கிறாள். அவ்வூரில் வியாபாரம் செய்யும் இளைஞன்  
ஒருவனுடன் பழக்கத்தை ஏற்படுத்திக் கொள்கிறாள். அவளது மூத்த மகன் பள்ளியின் உயர்நிலை முதல் வகுப்பில் படிக்கிறான். குடும்பத்தின் நிலையை உயர்த்த மீன் விற்கிறார். இக்காலத்தில் பள்ளியில் படிக்கும் பெண்ணைக் காதலிக்கிறான். பிறருக்கு  
இச்செய்தி தெரியவர அவமானப்படுகிறான். இவ்வேளையில் அவன் தாயின் கள்ளத்தொடர்பு வெளியில் தெரிய வருகிறது. ஒரு நாள் அவன் தாய் அவள் காதலனுடன் உடலுறவில் ஈடுபடுவதைக் காண்கிறான். கோபமுற்ற அவன் தன் சகோதரர்களின் முன்னிலையில் தாயைக் கொன்றுவிடுகிறான்.  

### தமிழ்ச் சிறுமி
பள்ளியில் படிக்கும் தமிழ்ச் சிறுமி பேருந்தில் வீடுதிரும்பும்போது முதல் மாதவிடாயை அனுபவிக்கிறாள். இராணுவப் படையினரின் சாலையில் செல்லும் வாகனங்களைச் சோதனையிடும்போது இது தெரிய வருகிறது. போர் தீவிரமாகும் கிழக்கிலைங்கையில் வாழ்கிறாள் இப்பெண். இவளது தந்தை அலுவலராகவும் தாய் இல்லத்தரசியாகவும் இருகின்றனர். விடுதலைப் புலிகள் இலங்கையின் சிங்கள ஆதிக்க அரசிற்கு எதிரான தங்களின் போரை நியாயப்படுத்தியும், தனித் தமிழீழம் வேண்டியும் பள்ளிகளில் பாடம் நடத்துகின்றனர். ஒரு நாள் இந்தச் சிறுமியின் வீட்டிற்குள் நுழையும் விடுதலைப் புலிகள்  
இயக்கத்தினர் இவளது பெற்றோரிடம் பெருந்தொகையைத் தருமாறு விரட்டுகின்றனர். தரவில்லையென்றால் அந்தச் சிறுமி தங்கள் இயக்கத்தில் சேர்த்துக் கொள்ளப்படுவாள் எனக் கூறுகின்றனர். அன்றிரவு அவர்கள் அந்த வீட்டிற்கு வரும்போது சிறுமி தப்பிவிடுகிறாள். சிறுமி, பணம் இரண்டில் ஒன்றும் கிடைக்காததால் அவளது பெற்றோரைக் கொன்றுவிடுகின்றனர்.
# சென்னைப் பல்கலைக்கழக நூல்நிலையம்


**சென்னைப் பல்கலைக்கழக நூல்நிலையம்**, வில்லியம் கிரிபித் (William Griffith) என்னும் ஆங்கில அறிஞர் சென்னைப் பல்கலைக்கழகத்துக்குத் தரும்படி தமது உயிலில் எழுதி வைத்திருந்த 25 ஆயிரம் உரூபாயைக் கொண்டு, 1903-ல், நிறுவப் பெற்றது. இது தொடக்கத்தில், சென்னை எழும்பூரிலுள்ள அரசாங்கப் பொருட்காட்சிசாலையில் செயற்பட்டு வந்தது. 1928-ல், இது பல்கலைக் கழக செனட் கட்டடத்துக்கு மாற்றப்பட்டு, 1936 முதல் பல்கலைக்கழக அலுவலகத்தில் தனியாகவுள்ள நூல்நிலையப் பகுதியில் செயற்பட்டு வருகிறது.  

## அமைப்பு
இந்நூல் நிலையத்தில் ஒரு பெரிய படிப்பறை, பத்திரிகையறை, நூலடுக்கறை, நூற்பட்டியறை, அலுவலகவறைகள் முதலியன உள்ளன.  
நூலடுக்குப் பகுதி 130 அடி நீளமும், 30 அடி அகலமுடையது. நான்கு மாடிகள் கொண்டது. இவற்றிலுள்ள அலமாரிகளை நீளத்தில் சேர்த்து வைத்தால் இரண்டு மைல் நீளமிருக்கும்.நூற்பட்டியறையில் ஒவ்வொரு தட்டிலும், 1500 சூசிச்சீட்டுகள்(Index cards) கொண்ட 336 தட்டுகளுடைய பெட்டிகள் உள்ளன.  

## சேகரிப்புகள்
இந்நூல் நிலையத்திலுள்ள நூல்கள், பத்திரிகைகள் ஆகியவற்றின் எண்ணிக்கை ஏறக்குறைய 1,82,000. இவை தவிர, தேசப்படங்கள் சு.2200-ம், பல்லைக்கழகம் ஏற்றுக்கொண்ட ஆராய்ச்சிக் கட்டுரைகள்(Thesis) சு.820-ம் வேறு சில அறிஞர் அளித்த அரிய நூல்களும் உள்ளன.  
நூல்நிலையம் தருவிக்கும் பத்திரிகைகள் ஏறக்குறைய 2,700 ஆகும். இவற்றில் தலைசிறந்தவற்றின் முந்திய பல ஆண்டுகளில் வெளியான பத்திரிகைகளும் உள்ளன. கணிதமேதை இராமனுசன், அறிஞர் எல். டி. சாமிக்கண்ணு பிள்ளை ஆகியோரின் அரிய கையெழுத்துப்படிகளும் உள்ளன.  

இந்நூல்நிலையம் ஆண்டுதோறும் ஏறக்குறைய 8000 புதிய நூல்கள் வாங்கிச் சேர்க்கின்றது. சென்னைப் பல்கலைக்கழகம் தன் வெளியீடுகளான நூல்களையும், பத்திரிக்கைகளையும் இந்தியாவிலும் பிற நாடுகளிலுமுள்ள பல பல்கலைக்கழகங்களுக்கு அனுப்பிவைக்கிறது. அவற்றிற்கு மாற்றாக அப்பல்கலைக்கழகங்கள் தங்கள் வெளியீடுகளான நூல்களையும் பத்திரிகைகளையும் இந்நூல் நிலையத்திற்கு அனுப்பிவருகின்றன.  

### துறை நூலகங்கள்
- குறிப்பிட்ட நூல்கள், துறைசார்பாகப் பிரிக்கப்பட்டு அவை, அவற்றிற்கே உரிய துறைநூலகங்களும் உருவாக்கப்பட்டுள்ளன.
- இதில் துறைசார் மாணவர்களும், ஆய்வாளர்களும், பேராசிரியர்களும் இந்நூலகத்தைப் பயன்படுத்த விதிகள் தனியே உருவாக்கப்பட்டுள்ளன.
- சென்னை கன்னிமாரா பொது நூலகம், அரசு அலுவலக நூல்நிலையங்கள் போன்ற சிறப்பு நிலை நூலகங்கள், இங்குள்ள நூல்களை, கடனாகப் பெற்று, பிறர் பயன்படுத்த வழிவகைச் செய்யப்பட்டுள்ளன.
- முன்பு இந்நூல்நிலையத்தில் நூலகம் குறித்த பட்டயப்படிப்பும், நற்சான்றிதழ் படிப்பும் நடத்தப்பட்டு, தேர்வுகள் நடத்தப்பட்டன.தற்போது அது தனிப்பிரிவாக மாற்றப்பட்டுள்ளது.
# குடும்பத் திரைப்படம்

**குடும்பத் திரைப்படம்** (Family Films) என்பது திரைப்படங்களில் உள்ள ஒரு வகையாகும். ஒரு குடும்பத் திரைப்படம் என்பது பல்வேறு வயதினரும் பார்க்கமுடியும் வகையில் வடிவமைக்கப்பட்டுள்ள திரைப்படம். இதனால் குடும்பத்தினர் அனைவரும் அப்படத்தைப் பார்க்க இயலும். பொதுவாக இவ்வகைத் திரைப்படங்கள் குழந்தைகளும் பார்க்கக்கூடிய உள்ளடக்கத்தை மட்டுமே கொண்டிருக்கும். இந்தியத் திரைப்படத் தணிக்கைத் துறையினர் இத்தகைய படங்களுக்கு 'U' (Unrestricted) சான்றிதழ் அளிப்பார்கள்.  

குடும்பத் திரைப்படங்கள் எதார்த்தமான கற்பனை, சாகசம், போர், இசை, நகைச்சுவை மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது.  

## பிரபல குடும்பத் திரைப்படங்கள்
- பாசமலர்
- பார் மகளே பார்
- நான் புடிச்ச மாப்பிள்ளை
- நான் பெத்த மகனே
- எல்லாமே என் பொண்டாட்டிதான்
- பொறந்தவீடா புகுந்த வீடா
- குடும்பம் ஒரு கதம்பம்
- சம்சாரம் அது மின்சாரம்
- வரவு நல்ல உறவு
- பட்டுக்கோட்டை பெரியப்பா

## பிரபல குடும்பத் திரைப்பட இயக்குநர்கள்
- ஏ. பீம்சிங்
- விசு
- வி. சேகர்
- கே. எஸ். கோபாலகிருஷ்ணன்
# கண்ணுடைய வள்ளல்

**கண்ணுடைய வள்ளல்** என்பவர் 15 ஆம் நூற்றாண்டில் வாழ்ந்த நூலாசிரியர். புதிய சைவ மரபைத் தோற்றுவித்தவர். 15 ஆம் நூற்றாண்டில் ‘வள்ளல்’ என்றாலே இவரைக் குறிக்கும் அளவுக்குப் புகழ் பெற்று வாழ்ந்தவர்.  

இவர் தொடக்கத்தில் சம்பந்தர் பரம்பரையில் *சம்பந்த சரணாலயர்* என்னும் பெயருடன் விளங்கினார். அப்போது இவரது குரு சம்பந்த முனிவர். பின்னர் தன் குருவை மறந்து, வள்ளலார் மரபு என்னும் ஆசாரிய பீடம் நிறுவி அதன் தலைவர் ஆனார். சம்பந்தர் பரம்பரை சைவசித்தாந்த நெறியைப் பின்பற்றுவது. வள்ளலார் மரபு ஐக்கியவாத சமயம் என்னும் புதிய மரபைப் பின்பற்றுவது.  

‘கண்ணுடையார்’ என்னும் தொடர் சம்பந்தர் தேவாரத்தில் உள்ளது. திருஞான சம்பந்தரையே குருவாக மாற்றிக்கொண்ட இவர் ‘கண்ணுடைய திருஞான சம்பந்தர்’ எனத் தன் பெயரையே மாற்றிக்கொண்டார்.
# சமூகப் பிரச்சனை திரைப்படம்

**சமூகப் பிரச்சனை திரைப்படம்** (Social Problem Film) என்பது திரைப்படங்களில் ஒரு வகையாகும். ஒரு சமூகத் திரைப்படம் என்பது சமூகத்தில் உள்ள நடைமுறைகள், பிரச்சனைகள் பற்றியும், சமூகத்தில் வேண்டிய மாற்றங்கள், சீர்திருத்தங்கள் பற்றியும் வடிவமைக்கப்பட்டுள்ள திரைப்படம். இதனால் சமூகத்தில் மாற்றங்கள் நிகழவும், புதிய சிந்தனைகளை மக்களுக்குத் தெரிவிக்கவும் இயலும். சமூகப் படங்கள் பொதுவாக அனைவரும் பார்க்கக்கூடிய உள்ளடக்கத்தைக் கொண்டிருக்கும்.  

## சமூகத் தமிழ்த் திரைப்படங்கள்
சில சமூகத் தமிழ்த் திரைப்படங்கள் கீழே தரப்பட்டுள்ளன.  
- மேனகா
- டௌரி கல்யாணம்
- மனதில் உறுதி வேண்டும்
- புதுமைப் பெண்
- உன்னால் முடியும் தம்பி
- அங்காடித் தெரு
- வழக்கு எண் 18/9
- அப்பாவி
- கனா கண்டேன்
- நினைவில் நின்றவள்

## சமூகத் தமிழ்த் திரைப்பட இயக்குநர்கள்
சில சமூகத் தமிழ்த் திரைப்பட இயக்குநர்களின் பெயர்கள்:  
- கே. பாலசந்தர்
- விசு
- வி. சேகர்
- வசந்தபாலன்
- பாலாஜி சக்திவேல்
- சேரன்
# லாத்தா கிஞ்சாங்


**லாத்தா கிஞ்சாங்** (*Latah Kinjang*) மலேசியாவின் பேராக் மாநிலத்தில் பாத்தாங் பாடாங் மாவட்டத்தில் உள்ள நீர்வீழ்ச்சி. இந்த நீர்வீழ்ச்சிக்கு அருகில் செண்டிரியாங் எனும் சிறுநகரம் இருக்கிறது. இந்நீர்வீழ்ச்சி மலேசியாவிலேயே மிக பிரபலமானது. மலேசியாவில் மிக உயரமான நீர்வீழ்ச்சிகளில் இதுவும் ஒன்றாகும். வடக்கு - தெற்கு நெடுஞ்சாலை வழியாகச் செல்லும் போது இந்த நீர்வீழ்ச்சியை எளிதாகப் பார்க்க முடியும். இதற்கு ஒரு நேரடியான சாலைத் தொடர்பு இல்லாததால் வாடிக்கையாக அதிகமானோர் செல்வது இல்லை.  

தாப்பா நகரில் இருந்து 20 கி.மீ. தொலைவில் இந்த லாத்தா கிஞ்சாங் எனும் நீர்வீழ்ச்சி இருக்கிறது. மலேசியாவின் பல உயரமான மலைகளைக் கொண்ட மத்தியமலைத் தொடரும் இந்த நீர்வீழ்ச்சிக்கு அருகில்தான் இருக்கிறது. நீர்வீழ்ச்சியை அடைய செண்டிரியாங் எனும் சிறுநகரத்தையும் தாண்டிச் செல்ல வேண்டும். இந்த நீர்வீழ்ச்சியைச் சுற்றியுள்ள காடுகளில் பழங்குடி மக்கள் வாழ்கிறார்கள்.  

பத்து மெலிந்தாங், லூபுக் காத்தாக், டூசுன் மூடா, ஜாலான் காச்சு, கம்போங் சூனு எனும் பெயர்களில் கிராமங்கள் உள்ளன. இவர்களுக்கு காடுகளே வாழ்வதாரமாக இருக்கின்றன. இப்போது அவர்களும் நவீனமயப் பிடியில் சிக்கி பல்வேறு மாற்றங்களைப் பெற்று வருகின்றனர். நீர்வீழ்ச்சிக்குச் செல்லும் வழியில் இவர்கள் சிறு சிறு கடைகள், குடில்களை வைத்து வியாபாரம் செய்கின்றனர்.  

காடுகளில் கிடைக்கும் வேர்கள், மரப்பட்டைகள், லேகியங்கள், பிசின்கள், மலைத் தேன் போன்றவற்றை விற்கின்றனர். ஒரு காலத்தில் காடுகளில் வாழ்ந்த இவர்கள் இப்போது வியாபாரமும் செய்யத் தொடங்கிவிட்டனர்.
# புல்மோட்டை

**புல்மோட்டை** (*Pulmoddai*) என்பது இலங்கையின் கிழக்கு மாகாணத்தில் திருகோணமலை நகரத்தில் இருந்து 55 கி.மீ துாரத்தில் நிலாவெளிப் பாதையின் முடிவிலும், அனுராபுரத்தில் இருந்து 105 கி.மீ தொலைவிலும் அமைந்துள்ளது. நீா் நில வளங்களைக் கொண்ட இப்பிரதேசத்தின் நுழைவாயில் யான் ஓயா நதியினாலும் அதன் வனப்பினாலும் அழகு படுத்தப்படுகின்றது. வடக்கே கோகிளாய் வாவியும் அமைந்துள்ளது. இச்சிறிய கிராமத்தில் 15,000 க்கும் அதிகமான மக்கள் வாழ்கின்றனர். இப்பிரதேச மக்கள் மீன் பிடி, இறால் பிடித்தல் மற்றும் விவசாயம் போன்ற தொழில்களைப் பிரதானமாகக் கொண்டுள்ளனர். இங்கு இலங்கையின் முக்கிய வளங்களின் ஒன்றான இல்மனைட் தொழிற்சாலையம், அரிசிமலை கடற்கரையும் அமையப் பெற்றதனால் அதிகமான உல்லாசப் பயணிகளை கவரும் இடமாகக் காணப்படுகின்றது.  

## அரிசி மலை கடற்கரை
கிழக்கில் சுற்றுலாப் பயணிகளை மிகவும் கவரும் இடமாக திருகோணமலை மாவட்டத்தின் புல்மோட்டையிலுள்ள அரிசி மலை கடற்கரை பிரதேசம் மாறிவருகின்றது. எழில் கொஞ்சும் காடுகளுடனான மலையடிவாரத்திற்கிடையில் காணப்படும் இக்கடற்கரை பிரதேசத்திலுள்ள மணல் அரிசியை ஒத்த அளவில் மென்மையானதாகக் காணப்படுவதால் இதனை அரிசி மலை கடற்கரை என நீண்டகாலமாக அழைக்கப்பட்டு வருகின்றது. இந்த அரிசி மலை கடற்கரை பிரதேசம் பல அரியவகை உயிரினங்களைக் கொண்டுள்ளன. மேலும் இதனை பார்வையிட வருகைதரும் உல்லாசப் பிரயாணிகள் இவ் அரியவகை மண்களை எடுத்துச் செல்வதனால் இம்மண்வளம் அரிதாகி வருகின்றமை கவலைக்குரியதே.  

## இங்குள்ள பாடசாலைகள்
- புல்மோட்டை முஸ்லிம் மகா வித்தியாலயம்
# இலங்கை நாடாளுமன்ற சபாநாயகர்



இலங்கையில் **நாடாளுமன்ற சபாநாயகர்** அல்லது **அவைத்தலைவர்** (*the Speaker of the Parliament*) என்பவர் அந்நாட்டின் அரசியல் நிர்ணய சபையான நாடாளுமன்றத்தைத் தலைமை தாங்கும் நபர் ஆவார். பிரித்தானியாவின் வெஸ்ட்மின்ஸ்டர் மக்களாட்சி முறைமையின் கீழ் அமைக்கப்பட்ட இலங்கை நாடாளுமன்றத்தின் நாளாந்த அலுவல்களையும், அதன் முக்கிய கருமங்களையும் சபாநாயகரே கவனிப்பார்.  

இலங்கை நாடாளுமன்றத்தின் தற்போதைய அவைத்தலைவர் ஜகத் விக்கிரமரத்தின ஆவார்.  

## இலங்கை நாடாளுமன்றத்தின் சபாநாயகர்கள்
;கட்சிகள்  

| பெயர் | படிமம் | கட்சி | பதவிக்காலம் | அரசுத் தலைவர்(கள்) |
| --- | --- | --- | --- | --- |
| **அரசாங்க சபையின் சபாநாயகர்கள் (1931–1947)** |  |  |  |  |
| **பிரதிநிதிகள் சபை சபாநாயகர்கள் (1947–1972)** |  |  |  |  |
| **தேசிய அரசுப் பேரவையின் சபாநாயகர்கள் (1972–1978)** |  |  |  |  |
| **இலங்கை நாடாளுமன்ற சபாநாயகர்கள் (1978–இன்று)** |  |  |  |  |
# கரட்டுப்பட்டி



**கரட்டுப்பட்டி** என்பது இந்தியாவின் தமிழ்நாட்டு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஓர் ஊர் ஆகும்.  

## சிறப்பு
வடுகர்கள் அதிகமாக உள்ளதால் வடுகப்பட்டி என்ற பெயர் ஏற்பட்டது.பின்னர் இந்த ஊரை கரட்டுப்பட்டி என்று அழைத்து வருகின்றனர். இங்கு விவசாயம் மற்றும் கல் உடைப்பும் பணிகளும் செய்துவருகின்றனர  

## கோவில்கள்
ஊரின் அருகாமையில் புகழ்பெற்ற வீரப்பூர்(பொன்னர் சங்கர்) கோவில் உள்ளது.
# வார்ப்புரு:அருமன் வாயு


|-  
! colspan=2 | ↓&nbsp;<small>கிடை வரிசை</small>  
|-  
! 1  
|-  
|-  
! 2  
|-  
|-  
! 3  
|-  
|-  
! 4  
|-  
|-  
! 5  
|-  
|-  
! 6  
|-  
---
*Legend*<>  
**radioactive natural element**

| Atomic number color: <font color="">red=gas</font> | }</> |
| --- | --- |
<noinclude>  

</noinclude>
# எஃப். ஏ. ஒபயசேகரா


சேர் **பொரெஸ்டர் அகஸ்டசு ஒபயசேகரா** (*Forester Augustus Obeysekera*) என்பவர் பிரித்தானிய இலங்கையின் அரசியல்வாதி. இவர் இலங்கை அரசாங்க சபையில் சபாநாயகராகவும், இலங்கை சட்டவாக்கப் பேரவையின் உறுப்பினராகவும் இருந்தவர்.  

சட்டவாக்கப் பேரவை உறுப்பினர் சேர் சொலமன் கிறிஸ்டோபல் ஒபயசேகராவுக்குப் பிறந்த இவர் கொழும்பு ரோயல் கல்லூரியில் கல்வி கற்றார். ரோயல் கல்லூரி துடுப்பாட்ட அணித் தலைவராகவும் இருந்தவர்.  

சட்டவாக்கப் பேரவையின் உறுப்பினராக 1924 ஆம் ஆண்டில் தேர்ந்தெடுக்கப்பட்டு அப்பேரவை கலைக்கப்படும் வரையில் அதன் உறுப்பினராக இருந்தார். 1931 இல் அரசாங்க சபை அமைக்கப்பட்ட போது அதன் பிரதி சபாநாயகராக நியமிக்கப்பட்டார். 1934 ஆம் ஆண்டில் அல்பிரட் பிரான்சிஸ் மொலமூர் சபாநாயகர் பதவியில் இருந்து விலகிய போது அவரது இடத்துக்கு ஒபயசேகரா நியமிக்கப்பட்டார்.
# வியாசதீர்த்தர்



**வியாசதீர்த்தர்** (*Vyasatirtha*) இந்து சமயத்தின் துவைதப் பிரிவைப் பற்றி நன்கறிந்த சான்றோர் ஆவார். இவர் **வியாசராயர்** என்றும் **சந்திரிகாசாரியார்** என்றும் அழைக்கப்படுகிறார். மெய்யியில் வாதம் செய்யுமளவுக்கு திறன் பெற்றிருந்தார். சோமநாதர் என்னும் புலவர் எழுதிய வியாசயோகிசரிதை என்னும் கவிதைத் திரட்டிற்குப் பிறகே இவரைப் பற்றி உலகம் அறியத் தொடங்கியது. இவர் கருநாட்டகாவில் உள்ள மைசூரில் பிறந்தவர். இவர் இந்திய நாட்டின் பல்வேறு இடங்களில் அனுமன் சிலைகளை நிறுவினார் என்பது குறிப்பிடத்தக்கது. இவர் கன்னடத்திலும் சமஸ்கிருதத்திலும் பல பாடல்களை இயற்றியுள்ளார். நியாயமிர்தம், தர்க்கதாண்டவம் ஆகியன இவரின் படைப்புகளில் குறிப்பிடத்தக்கன.  

## தரவுகள்

## மூலங்கள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

## வெளியிணைப்புகள்
- Biography of Vyasatirtha
- Bhedojjivana (Sanskrit text)
- Tarka Tandava (Sanskrit text)
- Nyayamrta and Advaitasiddhi
- Tatparya Chandrika (Sanskrit text)
# சமசுகிருத பாரதி

**சமசுகிருத பாரதி** சமசுகிருத மொழியை மீண்டும் பயன்பாட்டுக்குக் கொண்டுவரும் ஓர் தன்னார்வத் தொண்டு நிறுவனம் ஆகும். ராஷ்டிரிய சுயம்சேவாக் சங்கத்தின் துணை அமைப்பான சமசுகிருத பாரதி, பழங்கால வேதங்களைக் கொண்டிருக்கும் சமசுகிருத மொழியை வளர்ப்பதே இலக்காகக் கொண்டுள்ளது. இந்த அமைப்பின் தலைமையகம் தில்லியில் உள்ளது. இதற்கென தனியாக நூலகங்களும் ஆய்வகங்களும் அமைக்கப்பட்டுள்ளன. சமசுகிருதப் பாடங்களை கற்பித்தும், நூல்களை வெளியிட்டும், போட்டிகளை வைத்தும் சமசுகிருத மொழியை மக்களின் பேச்சுமொழியாக மீளப் பெறுவதற்கான செயல்பாடுகளை மேற்கொள்கிறது.  

2010 ஆம் ஆண்டிலிருந்து விக்கிபீடியாவின் சமஸ்கிருதப் பக்கங்களுக்கு (Sanskrit Wikipedia) இணைந்து உதவும் அமைப்பு.
# விவேகானந்தர் பாறை



**விவேகானந்தர் பாறை** என்பது கன்னியாகுமரிக் கடலில் அமைந்துள்ள ஒரு பாறையாகும். சுவாமி விவேகானந்தர் கன்னியாகுமரிக்கு வந்திருந்த போது கடலுக்குள் அமைந்திருக்கும் இந்தப் பாறைக்கு நீந்திச் சென்று, மூன்று நாட்கள் தியானம் செய்திருக்கின்றார். எனவே அவரது நினைவாக இந்தப் பாறையில் விவேகானந்தர் நினைவு மண்டபம் ஒன்று கட்டப்பட்டு 1972 ஆம் ஆண்டு திறக்கப்பட்டது. அதன் பிறகு இந்தப் பாறைக்கு விவேகானந்தர் பாறை என்ற பெயர் ஏற்பட்டது. இப்பாறையில் விவேகானந்தர் நினைவு மண்டபமும் அம்மன் பாதக் கோயில் ஒன்றும் அமைக்கப்பட்டுள்ளன. இதனருகிலுள்ள மற்றொரு பாறையில் உலகின் மிக உயரமான திருவள்ளுவர் சிலை அமைக்கப்பட்டுள்ளது.  

## ஸ்ரீ பாதப் பாறை

கன்னியாகுமரியான ஸ்ரீ பகவதியம்மன், சிவபெருமானை மணப்பதற்காக இந்தப் பாறையில் நின்று தவம் செய்ததாகவும் அதனால் இந்தப் பாறையில் அவரது பாதத்தின் தடம் பதிந்துள்ளது என்றும் இந்து சமயத்தவர்கள் நம்பிக்கை கொண்டுள்ளனர். இந்தத் தொன்ம நம்பிக்கையில் இந்தப் பாறைக்கு முதலில் ஸ்ரீ பாதப் பாறை என்றுதான் பெயர் இருந்தது என்கின்றனர்.  

## அம்மன் பாதக் கோயில்

இந்து சமயத்தவர்களால் அம்மன் பாதம் என்று கருதப்படும் இடம், கண்ணாடியில் பார்வைக்குத் தெரியும்படி பாதுகாக்கப்பட்டுள்ளது. இந்தப் பாதத்தைச் சுற்றிக் கோயில் போன்ற அமைப்பில் திருபாத மண்டபம் எனும் கட்டிடம் கட்டப்பட்டுள்ளது.  

## விவேகானந்தர் நினைவு மண்டபம்

விவேகானந்தர் தவம் செய்த இந்தப் பாறையில் விவேகானந்தர் நினைவு மண்டபம் ஒன்று கட்டப்பட்டுள்ளது. இம்மண்டபத்தினுள் விவேகானந்தர் நின்ற நிலையிலான பெரிய வெண்கலைச் சிலை ஒன்று வைக்கப்பட்டுள்ளது. விவேகானந்தர் நினைவு மண்டபம் அமைக்கப்பட்டுள்ள பாறையின் கீழ் பகுதியில் ஒரு தியான மண்டபம் ஒன்று அமைக்கப்பட்டிருக்கிறது.  

## கடைகள்

இந்தப் பாறையின் மேல் விவேகானந்தர் தொடர்புடைய பல மொழிகளிலான புத்தகங்கள், படங்கள் மற்றும் விவேகானந்தர் படத்துடனான பல்வேறு கைவினைப் பொருட்கள் விற்பனை செய்யும் கடைகள் இருக்கின்றன.  

## படகுப் போக்குவரத்து

கன்னியாகுமரிக் கடலின் கரையிலிருந்து விவேகானந்தர் பாறைக்கு தமிழ்நாடு அரசின் பூம்புகார் கப்பல் போக்குவரத்துக் கழகம் மூலம் படகுப் போக்குவரத்து வசதி செய்யப்பட்டுள்ளது. இந்தப் படகுப் போக்குவரத்துக்காக சாதாரணக் கட்டணம், சிறப்புக் கட்டணம் என இரண்டு வழிகளிலான கட்டணங்கள் உள்ளன. இரு வகையான கட்டணம் என்றாலும் பயணம் அனைவருக்கும் சமமாகத்தான் உள்ளது. சிறப்புக் கட்டணம் விரைவில் பயணிக்க உதவுகிறது.  

## இவற்றையும் காண்க

- விவேகானந்தர் நினைவு மண்டபம்
- விவேகானந்தர் இல்லம்
- விவேகானந்த கேந்திரம்
# ஊசிவால் வாத்து



**ஊசிவால் வாத்து** (Northern Pintail - *Anas acuta*) வட அமெரிக்கா, ஐரோப்பா, ஆசியா கண்டங்களில் இனப்பெருக்கம் செய்து பல்வேறு இடங்களுக்கும் வலசை போகும் ஒரு வாத்து. குளிர் காலத்தில் தென்னிந்தியாவுக்கு வலசை வருகின்றன, என்றாலும் கேரளத்தின் கடற்கரைப் பகுதிகளில் இவற்றைக் காண இயலாது.  

## விளக்கம்
இவை வீட்டு வாத்தைவிடச் சிறியவை. சுமார் 65 செ.மீ நீளமிருக்கும். இவற்றின் அலகு ஈய நிறத்திலும், விழிப்படலம் பழுப்பாகவும், கால்கள், கருப்பு நிறத்தில் இருக்கும். இந்தப் பறவைகளில் ஆண், பெண் பறவைகளுக்கு இடையில் குறிப்பிடதக்க வேறுபாடுகள் உள்ளன.  

ஆண்பறவையின் உடலின் மேற்பகுதி கருஞ்சாம்பல் நிறத்தில் இருக்கும். தலை சாக்லெட் நிறத்தில் இருக்கும். தலையில் இருந்து இரு பக்கங்களிலும் வெள்ளை பட்டைகள் கீழ்நோக்கிச் சென்று கழுத்து வெள்ளையோடு சேரும். மார்பு, வயிறு ஆகியவை வெண்மையாக இருக்கும். இவற்றின் கூரிய நீண்ட வால் இவற்றை நன்கு அடையாளம் காண உதவுகிறது.  

பெண் பறவையின் உடலின் மேற்பகுதி பழுப்பும் வெளிர் மஞ்சளுமான சிறு வட்டங்களைக் கொண்டிருக்கும். இதற்கு ஆண் பறவைக்கு உள்ளது போன்ற நீண்ட கூரிய வால் கிடையாது.  

## நடத்தை
ஆணும் பெண்ணும் இணையாகவோ அல்லது சிறு கூட்டமாகவோ நாணல் புதர் நிறைந்த ஏரிகளில் திரியக்கூடியன. பிற வாத்துகளோடு கலந்தும் காணப்படும். இவை தானியங்களையும், தாவரப் பொருட்களையும் முதன்மை உணவாக கொள்கின்றன.